
ACTA SEDIS 


COMMENTARIUM OFFICIALE 


ACTA PHU PP. XI 


MOTU PROPRIO 


DE PONTIFICIIS INSTITUTIS BIBLICO ET ORIENTALI CUM ATHENAEO GREGO- 
RIANO CONSOCIANDIS. 


PIUS PP. XI 


Quod maxime erat in votis, quodque paterno memorique 
studio persequi non destitimus, id laeto animo fere perfe- 
ctum iam conspicimus: novas dicimus aedes quas in usum 
Universitatis Nostrae Gregorianae Litteris « Ea inter », die Vv 
mensis Maii anno MCMXXIv datis, excitari iussimus, earumque 
exaedificationem tanti momenti esse duximus, ut primum lapidem 
illo ipso anno iactum annuo nomismate aureo commemorave- 
rimus. 

Aequum enim erat, ut iisdem Litteris significavimus, hoc 
almae Urbis Athenaeum — quo, iam a quattuor fere saeculis, iunio- 
res clerici ex omnibus paene orbis terrarum partibus ‘ cotidie 
frequentiores confluunt — sedem habere rei munerisque dignitati, 
discipulorum numero, auctis magisteriis omnino congruentem 
atque commodioribus doctrinae et studiorum subsidiis rite in- 
structam. 

Iamvero, ad fovenda huius Nostrae Academiae incrementa, 
non modo aptum eius domicilium exstruendum curavimus, verum 


1 Litt. Ap. « Quem in almam », 18 dec. 1923. 

etiam, non aliter ac decessores Nostri, ita eam omni ex parte 
complere cupimus, ut vera, perfecta pleneque ad temporum neces- 
sitates accommodata studiorum omnium ecclesiasticorum Univer- 
sitas evadat. 

Quamobrem, postquam diu multumque rem consideravimus, 
consentaneum Nobis visum est ut duo Instituta Biblicum et 
Orientale cum Universitate Gregoriana, arctiore quodam vinculo, 
connectendo copularemus: in quo ipse rerum cursus, ductu qui- 
dem decessorum Nostrorum, ad felicem optati Nostri exitum 
viam quasi muniisse videtur, quandoquidem non sine Dei consilio 
almae huic Urbi obtigit ut Pontificia studiorum Universitate 
nobilitaretur quae Apostolicae Sedis et patrocinio digna esset 
et exspectationi omnino responderet. 

Et sane ipsi Athenaei Gregoriani moderatores, cum studiorum 
tam biblicorum quam orientalium nostris praesertim temporibus 
et momenta et pericula probe perspicerent, facere non potuerunt 
quin intelligerent novis necessitatibus per ordinarias exegesis, in- 
troductionis, linguarum orientalium scholas satis consultum non 
esse. Quare iam inde ab anno MDCCCOCVIII, auspice quidem f. r. 
decessore Nostro Pio X, altiorem Sacrae Scripturae tradendae 
scholam instituerunt, quae ad novam condendam Facultatem 
viam quodammodo pararet. Verum res tantae erat amplitudinis, 
tot magisterii et studiorum subsidia postulabat ad disciplinas 
huiusmodi provehendas simulque praecavenda pericula, quae Fi- 
-dei ex scholis rationalismo imbutis infectisve imminebant, ut 
decessores Nostri Institutum aliquod peculiare, quod in sua pro- 
xime tutela custodiaque esset condendum censuerint, ita ut «in 
Urbe Roma altiorum studiorum ad Libros sacros pertinentium 
haberetur centrum »* ubi iuvenes ex aliis Seminariis Urbis et 
orbis delecti excolerentur qui deinde, « gravitate et sinceritate | 
doctrinae commendati »,* divinos Libros sine offensione inter- 
pretarentur. 


’ Pius X, Litt. Ap. « Vinea electa », 7 maii 1909. 
* Pius X, Litt. Ap. « Scripturae Sanctae », 23 febr. 1904. 

Itaque s. m. Pius X, quod iam pridem Leo XIII animo cogi- 
tarat sed perficere non potuerat, Litteris Apostolicis « Vinea 
electa » die vl mensis Maii anno mMpccccrIx datis, Pontificium 
Institutum Biblicum in Urbe aperuit aptissimoque domicilio 
donavit, iis legibus sapienter illud temperans, quae deinde « quem- 
admodum vel condicio temporum vel ipse rerum usus et expe- 
rientia postulasset, ita corrigerentur, perficerentur ». * 

Haud dissimili ratione, proximus decessor Noster Benedi- 
ctus XV, cum praesentes Ecclesiae omniumque populorum ne- 
cessitates perpendisset cuperetque illud maturare ut fieret « unum 
ovile et unus pastor », eo quidem proposito ut gentes praesertim 
Orientales ad unitatem Ecclesiae reduceret, Litteris « Orientis ca- 
tholici» die xv mensis Octobris anno Mpcoccxv1I Motu Proprio 
datis, Pontificium Orientale Institutum in Urbe condere statuit, 
quod Nos Litteris Apostolicis « Decessor Noster », die xIv mensis 
Octobris anno MDCCCCXXxI editis, Societati Iesu commissum 
voluimus quemadmodum Pius X Institutum Biblicum eidem 
Societati commiserat. 

In huiusmodi autem studiis cum biblicis tum orientalibus 
impensius curandis Universitas Gregoriana tradita sibi ab ante- 
cessoribus suis navitatis exempla persequitur; novas enim pro 
temporum ratione Ecclesiaeque necessitatibus scholas evexit, ut 
satis luculenter comprobat celeberrima illa Controversiarum ca- 
thedra, quam BK. Robertus Bellarmino diu obtinuit atque illu- 
stravit: quem quidem Universitatis Gregorianae doctorem in 
comperto est non solum in novatoribus sed etiam in Orientalibus 
ad Ecclesiae unitatem reducendis plurimum elaborasse. 

Cum igitur duo illa Instituta iam fructuum ubertate vigeant ac 
floreant, atque praeterea Hierosolymitana domus ad Institutum 
Biblicum omnino complendum nuper accesserit, ut propositum 
Nostrum exsequamur, Motu Proprio, de certa scientia ac matura 
deliberatione Nostra, statuimus atque decernimus Institutum Bi- 
blicum et Institutum Orientale cum Nostra Universitate Grego- 


' Bened. XV, Litt. Ap. « Cum Biblia Sacra», 15 aug. 1916. 

riana consociari, et reapse consociamus, ita ut duae illae Facultates 
cum Facultatibus Gregorianis unam efficiant Pontificiam studio- 
rum ecclesiasticorum Universitatem, ea tamen lege ut utrumque 
Institutum, Biblicum et Orientale, sui iuris esse pergat ac 
Nobis dumtaxat Nostrisque successoribus proxime subiiciatur 
et pareat. 

Quanti autem momenti sit huiusmodi consociatio, quamque 
multas ex ea sperare liceat utilitates, nemo profecto est qui non 
intelligat; siquidem in hominibus sacri ordinis tam magna 
requiritur, pro condicione temporum, doctrina atque eruditio, 
ut singula illa Instituta vel quibusvis adiumentis instructa, nulla 
tamen aliorum conspiratione atque ope, id quo Ecclesia spectat, 
sacrarum scilicet disciplinarum progressionem aeternamque ho- 
minum salutem, assequi aut vix aut nullo pacto queant. Et qui- 
dem ex ea, quam diximus, coniunctione illud imprimis commodum 
habebitur, quod doctorum variis disciplinis tradendis facilior 
crebriorque erit inter se consuetudo communisque labor: facilius 
quogue iidem, collatis consiliis atque opera, commentaria, ephe- 
merides et libros conscribere atque edere poterunt. Nec minus 
discipulis, qui unam ex his scholis celebrant, haec consociatio 
proderit; qui enim in peculiaria quaedam incumbunt studia, 
iis audire praeterea doctores, qui fundamentales ac generales, 
quas vocant, disciplinas docent eorumque consiliis iuvari; qui 
vero in has ipsas incumbunt, easque suo tempore docere parant, 
si quibus studere se peculiaribus quaestionibus oporteat, iis peri- 
tissimum quemque earum rerum doctorem adire licebit. Immo 
ipsa quoque domus Hierosolymitana omnibus pariter alumnis 
haud frustra patebit. Quoniam autem studiorum subsidium ma- 
ximum planeque necessarium est ampla apteque instructa biblio- 
theca, haud sane mediocre nova consociatio hac quoque de causa 
afferet emolumentum, quod tres bibliothecae, quamquam loco 
disiunctae, ita tamen, ad usum quod pertinet, consociari inter 
se poterunt, ut totius doctrinae ecclesiasticae et disciplinarum 
affintum quasi unus et completus thesaurus fere evadant. Quos 
omnes ad libros cum doctoribus tum alumnis, qui ad magisteria 

se praeparant, tanto facilior erit aditus si trium bibliothecarum 
in singulis Institutis terni indices praesto sint: ac sperare licet 
fore ut tria Instituta, maiore, quam antehac, liberalitate atque 
sollicitudine operam dare queant bibliothecis singulis, pro sua 
cuiusque parte, amplificandis. 

Quae quidem de ratione, qua tria totius Universitatis quasi 
membra, ad communem finem conspirare debent, breviter adhuc 
exposuimus, ea, prout res postulabit, peculiaribus statutis accu- 
ratius declarabuntur; at vero placet iam nunc singulorum iura 
et privilegia confirmare et, quafenus opus sit, complere. 

Atque primum, quae Universitati Gregorianae iura ac privi- 
legia Iulius III, Pius IV, Gregorius XIII largiti sunt, Leo XT, 
post restitutum Societati Tesu Collegium Romanum, confirmavit, 
Pius IX auxit, Leo XIII amplificavit et confirmavit quaeque 
Nosmet ab initio Nostri Pontificatus concessimus, ea omnia 
eidem Universitati Gregorianae, cum duobus Institutis coniunctae, 
per has Litteras Motu Proprio datas confirmamus ac rata habe- 
mus. 

Nominatim autem, ut liquido pateat nihil Nobis antiquius 
esse quam ut dilectae iuventuti incitamenta stimulosque ad stu- 
dia alacrius prosequenda adiiciamus, Athenaeo Gregoriano ite- 
rum et expresse potestatem facimus conferendi omnes acade- 
micos gradus in philosophia, theologia et iure canonico — quem- 
admodum decessorum Nostrorum Nostrisque litteris et decretis 
statuitur — iis qui sub ductu et obedientia ipsius Athenaei docto- 
rum earum disciplinarum studio vacaverint et, facto periculo, 
idonei habiti sint. 

Quoniam vero iis, qui aut in eadem Universitate Gregoriana 
aut in aliis urbanis exterisve Athenaeis integrum philosophiae et 
theologiae curriculum feliciter emensi fuerint, etsi satis ampla 
harum disciplinarum scientia non deest, desunt tamen, ut eximii 
evadant magistri vel scriptores, amplior fontium cognitio, investi- 
gationis usus frequentior, laboris proprii maior consuetudo, altiora 
studia — quae « magisterii cursus » appellantur —idcirco cupi- 
mus optamusque, ut ad Athenaeum Gregorianum et coniuncta 

cum eo Instituta ii mittantur lecti iuvenes qui in Seminariis, prae- 
sertim ubi gradus academici conferuntur, doctoris munere fun- 
cturi praevideantur. Quare Universitati Gregorianae iterum po- 
testatem facimus conferendi titulum Magistri aggregati faculta- 
tibus philosophiae vel theologiae iis omnibus qui hos cursus 
frequentaverint, integris condicionibus quae decreto a Sacra Con- 
gregatione de Seminariis et Studiorum Universitatibus lato die 
XxmI mensis Iunii anno Mpccccxxnl, Nostri Pontificatus primo, 
praescriptae sunt. 

Institutum denique « Culturae superioris religiosae » pro laicis 
viris in Universitate Gregoriana iam inde ab anno MDCCCCXIXx 
feliciter inchoatum et anno mpccccxxym ita amplificatum ut 
« Actioni Catholicae » efficacius adesset, rursus paterno studio lau- 
damus et approbamus; et sinceros Matris Ecclesiae filios, qui in 
laicali quoque statu christianum apostolatum exercere cupiunt, 
hortamur ut scholas, nostris temporibus tam opportunas, quam fre- 
quentissimi adeant et doctrina catholica penitus imbui studeant. 

Quibus quidem iuribus ac privilegiis usa eamque rationem 
studiorum secuta quae saeculorum experientié comprobata est, 
Universitas Gregoriana snum rite perrectura est munus efficiendi 
ut laici et praesertim iuniores elerici ac sacerdotes cum germanam 
ad mentem Aquinatis doctrinam tum romanos spiritus imbibant. 

Ad Institutum deinde Biblicum quod attinet, cum perfecta 
illa nune demum ordinatione temperetur quae Apostolicae Sedi 
in optatis erat, iura omnia ac privilegia quae a decessoribus 
Nostris et a Nobismet ipsis tributa eidem sunt, ea quidem novare 
atque adeo complere statuimus. Pontificium igitur Institutum 
Biblicum, quemadmodum in ipsis Litteris Apostolicis « Vinea 
electa » quibus condebatur cautum erat, «ab Apostolica Sede 
immediate dependeat » idemque a Pontificia Commissione Biblica 
in posterum omnino ne pendeat. 

Quae vero Litteris Apostolicis « Biblia Sacra» die xv mensis 
Augusti anno mpccccxvI huic Instituto concessa sunt, cum, pro 
praesenti eius conditione, complere cupiamus, quo libentius disci- 
puli ad gradus academicos in ipso Instituto per ordinarios cursus 


Acta Pii PP. XI 315 


se praeparent, eidem Pontificio Instituto Biblico damus ut iis, qui 
ibidem studiornum curriculum rite peregerint et, facto scientiae 
periculo, digni atque idonei iudicati fuerint, usitatos honoris et 
dignitatis gradus, doctoratum quoque, in scientia biblica con- 
ferre possit. 

Nee tamen per hance concessionem Nostram ius et facultas 
Pontificiae Commissioni Biblicae adimitur conferendi, secundum 
suas ipsius leges, academicos eiusmodi gradus iis omnibus qui 
coram ea periculum de re hiblica facere voluerint. 

Iterare autem hoe loco placet cohortationem illam quam, per 
Litteras « Bibliorum scientiam » Motu Proprio datas die xxv 
mensis Aprilis anno MDCCCCXXIV, de frequentando a suis Instj- 
tuto Biblico ad Ordinarios locorum Moderatoresque Ordinum et 
Congregationum religiosarum habuimus. 

Praeterea privilegia et iura confirmamus Instituto Nostro 
Orientali, praesertim gradus academicos in orientalibus studiis 
conferendi,, a decessore Nostro Benedicto XV, Litteris Apostolicis 
« Quod Nobis » die xxv mensis Septembris anno mpcccoxx da- 


tis, itemque a Nobismet ipsis tributa; nominatim autem quae . 


proxime superioribus Encyclicis « Rerum Orientalium » commen- 
davimus ac statuimus, ea denuo hortamur ac rata habemus, 
plane confisi Institutum hoc valde profuturum esse ut Orientales 
ad unitatis centrum quam primum revocentur. Quod est reli- 
quum, dilectissimos eos filios grato prosequimur animo qui Nobis 
ad consilia haec Nostra exsequenda opportunam opem tulerunt; 
nec dubitamus quin vel in posterum boni omnes Nos sint adiu- 
turi, ut coepta haec Nostra ad felicem exitum perducantur. 

Quaecumque vero hisce Litteris, Motu Proprio datis, statuta 
a Nobis sunt, ea omnia firma et rata esse inbemus, contrariis 
quibuslibet non obstantibus. 

Datum Romae apud Sanctum Petrum, die xxx mensis 
Septembris, in festo Sancti Hieronymi Doctoris Maximi, anno 
mMpccccxxviul, Pontificatus Nostri septimo. 


PIUS PP. XI 

LITTERAE APOSTOLICAE 


I 


CATHEDRALIS ECCLESIA CUSCHENSIS HONORIBUS BASILICAE MINORIS AU- 


GETUR. 
PIUS PP. XI 


Ad perpetuam rei memoriam. — Constat apprime cathedralem sedem 
Cuschensem in America australi omnibus regionis illius templis vetustate, 
forma et magnificentia praecellere. Cognitum enim est hance primam fuisse 
cathedralem ecclesiam in australibus Amiericae partibus conditam, et 
Cuschensem civitatem iam fuisse Yncarum Imperii in Peruvia celeberrimi 
caput, postea ab Hispanis debellati, et in qua nunc etiam vetusta ac peril- 
lustria Mirae magnitudinis atque artis monumenta supersunt. Nam simul 
ac regionem occuparunt Hispani, Cuschensis civitas exstitit primum ac 
princeps christianae religionis centrum, ex quo deinceps in imimensas 
Amiericae australis plagas christianum nomen effluxit: atque ita factum 
est ut haec ipsa civitas digna habita fuerit, quae « Roma Americana » 
appellata sit. Et re quidem vera anno MDXXXvVI pro universo Iniperio Peru- 
viano tune latissime patente, prima in Cuschensi civitate erecta fuit dioe- 
cesis, et traditum quoque est, eodem fere tempore Cuschenses cives pri- 
Mam apposuisse Manum ad cathedralis illius templi praenobilem fabricam. 
Etsi vero haud plures post annos Peruviani Regni princeps civitas decla- 
rata fuerit Lima eademque civitas totius ecclesiasticae provinciae metropo- 
litica sedes evaserit, attamen cathedralis ecclesia Cuschensis sicuti dioe- 
cesis Mansit iugiter celeberrima et inter primarias australis Americae 
ecclesias iure meritoque perhonorificum obtinuit locum. Meminisse etiam 
iuvat in ea ecclesia primum fuisse Archiepiscopum Limanum sollemniter 
consecratum. Cuschense autem templum, medio circiter decimo sexto saeculo 
absolutum, artis vulgo dictae gothicae perinsigne exstat monumentum, 
structura praenobile et affabre sculptis marmoribus ornatum. Altari prin- 
cipi peramipla supereminet tabula, plures referens sacras imagines mira 
arte coruscantes: opus enim totum ex argento conflatur; et aliis quoque 
duabus magnificentissimis altaribus cathedralis praefata renidet, quibus 
praestantissimae sculptae imagines instant, altera Crucifixi Redemptoris, 
@ terraemotibus vulgo appellati, et altera Beatissimae Virginis Mariae 
Immaculatae tam affabre efformata ut vulgo la Linda nuncupetur; has 
autem Imagines antiqua populus religione prosequitur. Canonicorum cho- 

rus, mirabili incisus opere, amatorum humanarum artium admirationem 
excitat, nec minori splendent cultu tam sacrarium quam ad conciones 
habendas sacer suggestus; ominiaque alia ad templum spectantia supelle- 
ctilia pretiosa ac ditissima habentur. Pretiosissimis quidem inclusae the- 
cis asservantur in hac aede Sanctorum plurium insignes relliquiae. Capi- 
tulum cathedrale antiquissimum et praeclarum, olim maiore canonicorum 
numero pollens, nunc duodecim constat sacerdotibus praestantissimis, 
quibus auxilium praebent plures inferiores beneficiarii ac clerici: ibidem- 
que plures reperiuntur piae fidelium societates atque confraternitates, 
tam numero quam vetustate pariter commendatae, pluribus privilegiis 
atque indulgentiis ab hac Sancta Sede auctae et locupletatae. Haec animo 
repetentes, cum venerabilis frater hodiernus Episcopus Cuschensis in Peru- 
via, communia totius cleri et populi suae dioecesis vota depromens, humil- 
lime atque enixe Nos flagitaverit pro ipso templo cathedrali sub titulo 
B. Mariae Virginis sideribus receptae, titulum et honorem Basilicae, Nos 
votis annuendum ultro libenterque existimavimus. Quae cum ita sint, 
collatis consiliis cum venerabilibus fratribus Nostris sanctae Romanae 
Ecclesiae Cardinalibus Sacrorum Rituum Congregationi praepositis, omini- 
busque rei momentis religiose perpensis, motu proprio atque ex certa scien- 
tia et matura deliberatione Nostris deque apostolicae Nostrae potestatis 
plenitudine, praesentium tenore perpetuumque in modum ecclesiam cathe- 
dralem civitatis ac dioecesis Cuschensis in honorem Beatissimae Virginis 
Mariae in caelum Assumptae Deo Optimo Maximo dicatam titulo Basilicae 
minoris una cum privilegiis liturgicis atque honorificentiis, quae iuxta 
Apostolicas dispositiones huic titulo competunt, cohonestamus atque 
condecoramus. 

Haec statuimus, edicimus, mandamus, decernentes praesentes Litte- 
ras Nostras iugiter firmas validas atque efficaces exstare ac permanere 
suosque plenos atque integros effectus sortiri atque obtinere; illisque ad 
quos spectant sive spectare poterunt nunc et in posterum perpetuo suffra- 
gari; sicque rite iudicandum esse ac definiendum; irritumque ex nunc et 
inane fieri si quidquam secus super his a quovis, auctoritate qualibet, scien- 
ter sive ignoranter attentari contigerit. Non obstantibus constitutionibus 
et ordinationibus Apostolicis ceterisque in contrarium facientibus quibus- 
cumque, 

Datum Romae apud Sanctum Petrum, sub anulo Piscatoris, die vm 
m. Martii an. MDccccxxvil, Pontificatus Nostri septimo. 


P. CARD. GASPARRI, a Secretis Status. 

II 


TITULUS BASILICAE MINORIS CONFERTUR ECCLESIAE PURIFICATIONIS B. MA- 
RIAE VIRG. IN CIVITATE MATARONENSI, DIOECESIS BARCINONENSIS. 


PIUS PP. XI 


Ad perpetuam rei memoriam. — Exstat in civitate Mataronensi, intra 
fines dioecesis Barcinonensis, antiquitate, molis amplitudine atque artis 
operum splendore insignis paroecialis et archipresbyteralis ecclesia titulo 
Purificationis Virginis Mariae, eo ipso in loco primis Ecclesiae saeculis con- 
dita, ubi Sanctae Virgines Iuliana ac Semproniana celeberrimum martyrium 
fecere. Corpora earundem Sanctarum, ad aram maximam templi ipsius con- 
dita, religiosissime asservantur; et quasi caelestes patronas, gratiarumique 
apud Deum sequestras, ipsas virgines ac martyres colunt fideles tam incolae 
civitatis quam peregre etiam a longinquis regionibus confluentes. Plures 
in dicto templo sacrum ministerium exercent ecclesiastici viri; pretiosa 
refectum est supellectile sacrarium; sollemni pompa ibidem supplicationes 
habentur: thesaurus indulgentiarum et reliquiarum abundat; neque desunt 
piae uniones ac sodalitates, quae veluti cohortes auxiliares clerum adiuvant 
et divini cultus decorem adaugent. Haec animo repetentes, cum dilectus 
filius Antonius de Palau, praeses consilii civitatis Mataronensis, communia 
tam municipum quam civium vota depromiens, annuente ac suffragante 
venerabili fratre Iosepho Miralles y Sbert, Episcopo Barcinonensi, Nos 
enixis precibus rogaverit ut ipsam’ aedem, nuperrime corrogata fidelium 
stipe ad pristinum decus restitutam, magnisque impensis instauratam, ad 
Basilicae dignitatem promovere de Nostra indulgentia velimus, Nos votis 
his annuendum ultro libenterque existimavimus. Collatis itaque consiliis 
eum venerabilibus fratribus Nostris Sanctae Romanae Ecclesiae Cardina- 
libus Sacrorum Rituum Congregationi praepositis, motu proprio atque ex 
certa scientia et matura deliberatione Nostris deque apostolicae Nostrae 
potestatis plenitudine, praesentium tenore, ecclesiam parochialem et archi- 
presbyteralem Deo sacram in honorem Purificationis Virginis Deiparae 
civitatis Mataronensis, intra fines dioecesis Barcinonensis, ad titulum atque 
honorem Basilicae minoris cum privilegiis iuxta morem ac normam vigen- 
tem perpetuum in modum evehimus. 

Porro haec largimur decernentes praesentes Litteras firmas validas 
atque efficaces iugiter exstare ac permanere, suosque plenos atque integros 
effectus sortiri atque obtinere; illisque ad quos pertinent sive pertinere 

poterunt nunc et in posterum perpetuo suffragari; sicque rite iudicandum 
esse ac definiendum, irritumique ex nunc et inane fieri si quidquam secus 
super his a quovis, auctoritate qualibet, scienter sive ignoranter attentari 
contigerit. Non obstantibus quibuscumque. 

Datum Romae apud Sanctum Petrum, sub anulo Piscatoris, die Mm 
mensis Aprilis anno MDCCCOxxviI, Pontificatus Nostri septimo. 


P. CARD. GASPARRI, a Secretis Status. 


III 


TEMPLUM AD SANCTI NICOLAI, IN CIVITATE GEDANENSI, BASILICAE MINO- 
RIS TITULO ET HONORIBUS AUGETUR. 


PIUS PP. XI 


Ad perpetuam rei memoriam. — In urbe Gedanensi, quae vulgo « Dan- 
zica » appellatur, pulcherrima prostat ad Sancti Nicolai curialis aedes iure 
Meritoque accensenda inter vetustissimas urbis illius ecclesias. Siquidem 
die xxm Ianuarii mensis anni superioris MDCCCCXxv ibidem sollemni 
pompa et magno christiani populi concursu septimum feliciter exeuntem 
centenum annum celebratum fuisse novimus, ex quo Ordinis Praedicatorum 
aluminis ecclesia ipsa tradita fuit, quam iam inde ab anno MCLXXXxvV, uti 
fertur, Subislaus Pomeraniae princeps condiderat. Constat Dominicianos 
Fratres, priori deleto templo, eodem in loco hodiernam aedificasse eccle- 
siam, structura et artis operum magnificentia praenobilem, eandemique a 
fundamentis surgentem Gulielmum de Modena Apostolicum Legatum 
anno MCOXXXIX primum consecrasse, et paucos post annos absolutam 
illam denuo sollemni ritu Cuiaviensem Antistitem dedicasse. Auspicata 
Memorati septimi centenarii occasione, sicuti relatum est ad Nos, ex urbe 
quidem Berolinensi, plures ad sacra in praedicta ecclesia facienda confluxe- 
runt ex Ordine Praedicatorum sodales; et memorare iuvat hic purpuratum 
Sanctae Romanae Ecclesiae principem Andream Cardinalem Frihwirth 
inter illa solleminia professum esse monasterium Gedanense ad Sancti Nico- 
lai quintum fuisse post Ordinis Dominiciani fundationem, auctoremque 
fundationis Sanctum Hyacinthum fuisse, quem divus Dominicus, Ordinis 
conditor, Romae in religiosam suam familiam admiserat. Quostudio quanta- 
que diligentia in Domini vinea adlaboraverint Dominiciani Fratres, sex per 
saecula, quot uberes inde fructus perceperint, qua fortitudine adversus 
haereticorum pravitatem religionem catholicam et christiani nominis res 
vindicaverint, docet historia. Ad nostra usque tempora, etiam post saecu- 

larizationis legem anno MDCOCOXXXxV editam, ecclesia ad Sancti Nicolai 
clero saeculari concredita et ad paroeciae gradum evecta, Magna populi 
frequentia recolitur; sacra abundat supellectile, insignibus pollet reliquiis 
et potissimum sedes est inclitae sodalitatis a sanctissimo Rosario, quae 
fovet atque auget pietatem fidelium erga gratiarum ominium apud Deum 
sequestrem Virginem Mariam. Haec animo repetentes, cum venerabilis 
frater Eduardus O’ Rourke, Episcopus hodiernus dioecesis Gedanensis, Nos 
humiliter flagitaverit ut temiplum ipsum ad Sancti Nicolai, omnibus no- 
minibus dignum, ad titulum et honorem Basilicae minoris provehere di- 
gnemur, Nos optatis hisce concedendum ultro libenterque existimavinius. 
Audito igitur venerabili fratre Nostro Antonio Sanctae Romanae Ecclesiae 
Cardinali Vico Episcopo Portuensi et Sanctae Rufinae, Sacrorum Rituum 
Congregationi Praefecto, ominibusque rei momentis attente perpensis, motu 
proprio atque ex certa scientia et matura deliberatione Nostris, deque apo- 
stolicae Nostrae potestatis plenitudine, praesentium vi perpetuumque in 
modum ecclesiam paroecialem ad Sancti Nicolai episcopi et confessoris in 
urbe Gedanensi sitam Basilicae minoris titulo cum privilegiis adnexis iuxta 
Morem condecoramus. 

Haec volunius, statuimus, decernentes praesentes Litteras firmas, validas 
atque efficaces iugiter exstare ac permanere; suosque plenos atque integros 
effectus sortiri atque obtinere; illisque ad quos pertinent sive pertinere 
poterunt nune et in posterum amiplissime suffragari; sicque rite iudican- 
dum esse ac definiendum, irritumque ex nunc et inane fieri, si quidquam 
secus nuper his, a quovis, auctoritate qualibet, scienter sive ignoranter, 
attentari contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xxv 
mensis Aprilis, anno MDCCCCXXVIII, Pontificatus Nostri septimo. 


P. CARD. GASPARRI, a Secretis Status. 


IV 


ECCLESIA ORDINIS CARMELITARUM, ARENZANI IN ARCHIDIOECESI IANUENSI, 
PUERO IESU PRAGENSI SACRA, BASILICAE MINORIS HONORIBUS CONDE- 


CORATUR. 
PIUS PP. XI 


Ad perpetuam rei memoriam. — Pragensem Pueri Iesu Imaginem chri- 
stifideles omnes non modo quidem in Pragensi ecclesia a Carmelitis nuncu- 
pata, sed etiam multis aliis in locis, ubique terrarum, colunt et celebrant. 

Iilud vero piissimum Iesus Infantis simulacrum, vertente saeculo decimo 
septimo, in sua domo Pragensi primium Carmelitae venerati sunt; at exeunte 
decimo octavo saeculo, ob nefariam domorum ecclesiarumque regularium 
suppressionem, Carmelitis e Bohemia pulsis, cultus etiam prodigiosae par- 
vae statuae e Bohemiae finibus ad alias nationes transiit, atque in eas- 
dem adeo est dilatatus, ut brevi in Bavaria, in Belgio, in Gallia, in Italia, 
et, extra quoque Europam, in longinquis usque Americarum, Asiae et Afri- 
cae terris, cuiuscumque ordinis fideles ad Pragensem Infantem recurrant, 
illius in egestatibus suis auxilium imiplorent, illumque sacellis ecclesiisque 
ubique honorent. Splendidum est autem inter aedificia Pragensi Puero 
Iesu sacra templum illud, quod Carmielitae Excalceati exaedificandum 
curarunt in civitate Arenzano, intra Liguriae fines, et quod nuper exple- 
tum venerabilis frater Episcopus titulo Sinopensis sollemniter consecravit. 
Arenzani enim Carmelitae Excalceati iam ab anno MDCCCLXXXVII novum 
Ordinis sui coenobium erexerant, cui continens erat parvum sacellum, in 
quo Pragensis Infantis simulacrum publicae christifidelium venerationi 
proponebatur. Parvam statuam, mox gratiis prodigiisque insignem omines 
Liguriae incolae noscunt, qui peregrinantium more ad Arenzani sacellum 
conferunt, ut a divino Puero precibus et obsecrationibus opem exposcant. 
At illue non modo ex tota Liguria et ex finitimis regionibus sed ex ceteris 
quoque Italiae procul positis civitatibus fideles peregre pieque veniunt, qui 
dein, beneficiorum grati memoresque, ad digniorem atque ampliorem Puero 
Iesu sedem erigendam, ob acceptas gratias, largiter continenterque obla- 
tiones confluunt. Tantis itaque fidelium votis respondentes, anno tandem 
mpccccriy Carmelitae lapidem fundamenti novi aedificii Sacro Puero Pra- 
gensi dicati demittendum curarunt; ac tam rapide postea crevit aedificium 
ut vix quattuor post annos in exstructo templo Sacrum sollemniter peragi 
potuerit. Hane novam sacram aedemi eleganti fornia conspicuam, niirificis 
artis operibus mirabilem, eximiis religionis signis ornatam, frequentissimi 
fideles ad hune usque diem visitant lustrantque; in eiusdem enim altari 
principe stat super solium sacra Infantis Pragensis effigies, quam anno 
MpCccCxxIV die xxIv Februarii, aureo gemmatoque diademate per decre- 
tum Patriarchalis Sacrosanctae Basilicae Vaticanae Capituli, dilectus filius 
Noster Raphaél Sanctae Romanae Ecclesiae Cardinalis Merry del Val, 
ipsius Capituli Archipresbyter, sollemini ritu, adstantibus generali Ordinis 
Carmelitarum Excalceatorum Moderatore, et populo confertissimo, corona- 
vit. Cum propterea dilectus filius Gulielmus a Sancto Alberto, Praepositus 
generalis Carmelitarum Excalceatorum, una cum Priore coenobii Arenzani 
ac sodalibus definitorii Ordinis, quo liguris sanctuarii Pragensi Puero di- 
cati decus Maxime augeatur, suffragante quoque Ianuensium Archiepiscopo, 

Nos supplex rogaverit ut eidem sacrae aedi dignitatem, titulum ac privi- 
legia Basilicae minoris impertiri dignaremur, Nos optatis hisce adnuendum 
ultro libenterque censuimius. Quare conlatis consiliis cum venerabilibus 
fratribus Nostris Sanctae Romanae Ecclesiae Cardinalibus Congregationi 
Sacrorum Rituum praepositis, motu proprio ac de certa scientia et matura 
deliberatione N ostris, deque Apostolicae potestatis plenitudine, praesentium 
Litterarum vi perpetuumque in modum, enunciatum templum Arenzani, 
Puero Iesu Pragensi dicatum, intra Ianuensis archidioecesis fines, dignitate 
ac titulo Basilicae minoris honestamus, cum omnibus honoribus, privilegiis, 
praerogativis, indultis, quae ecclesiis hoc titulo Apostolica auctoritate deco- 
ratis de iure vel consuetudine competunt. 

Decernentes praesentes Litteras firmas validas, atque efficaces semper 
exstare ac permanere, suosque integros effectus iugiter sortiri et obtinere, 
illisque ad quos pertinent nunc et in posterum plenissime suffragari; sicque 
rite iudicandum esse ac definiendum irritumque ex nunc et inane fieri, si 
quidquam secus super his, a quovis, auctoritate qualibet, scienter sive igno- 
ranter attentari contigerit. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die v1 
mensis Maii, anno MDCCCCOXxvmII, Pontificatus Nostri septimo. 


P. CARD. GASPARRI, a Secretis Status. 


EPISTOLAE 
I 


AD EMUM P. D. BONAVENTURAM TIT. 8. CAECILIAE 8. R. E. PRESB. CARD. CER- 
RETTI QUEM LEGATUM MITTIT AD XXIX EX OMNI NATIONE CONVENTUM 
EUCHARISTICUM SYDNEYI HABENDUM. 


PIUS PP. XI 


Dilecte fili Noster, salutem et apostolicam benedictionem. — Euchari- 
sticis ex omni natione Conventibus habendis ut per Legatum suum Roma- 
nus Pontifex intersit, non tam usitatus usque adhuc mos quam rei gravitas 
et amplitudo postulat; siquidem in ordinario cursu rerum quae ad nomen 
catholicum pertinent, nihil est quod hominum multitudines percellat com- 
moveatque acrius, nihil quo plures aut alieni 1d Christum sequendum alle- 
ctos se abreptosque sentiant, aut domestici ad perfectius christianae vitae 
institutum frequentioremque sacrae Synaxis perceptionem excitentur. Cum 
igitur, in proximum mensem Septembrem indictus, apparetur undetrice- 

simus eiusmodi Conventus Sydneyi in urbe Australiae florentissima agen- 
dus, te, dilecte fili Noster, quemadmodum nuntiari antea iussimus, Lega- 
tum Nostrum deligimus, qui, Nostram gerens personam, sollemnibus inibi 
sacris coetuumque disceptationibus praesideas. Facile autem intellegitur 
cur tale tibi munus committere maluerimus. Cum enim eam de te opinio- 
nem exspectationemque commovisses, ut in dissitas Australiae regiones 
primus Apostolicae Sedis Delegatus mittereris, non modo Episcoporum et 
fidelium arcte tibi devinxisti animos, sed etiam, te auspice, haud medio- 
cres illic catholica religio processus habuit: ut dubitare nequaquam liceat, 
quin te, in sedem olim tuam, etsi ad tempus, cum romanae purpurae maie-— 
state redeuntem, omnes e clero populoque in magnam effusi laetitiam exce- 
pturi sint. Nec minus apud Nos potuit valuitque illa tua — quam, civis ut 
es Urbevetanus, videris a maioribus veluti hereditate accepisse — in Augu- 
stum Sacramentum pietas: ad quod quidem adorandum nocturnas vigilias, 
hac Alma in Urbe ab ecclesiasticis laicisque viris certo quodam ordine agi 
solitas, sic participare consuevisti, ut ceteris in exemplum praeire videaris. 
Scimus, in Sydneyensi Conventu Eucharistiae Sanctissimae cultui cultum 
Deiparae Virginis adiectum iri, cum in sacrorum perfunctione sollemnium, 
tum praesertim in coetibus celebrandis. Est enim inter alia propositum, ut, 
per accurata disceptantium oratorumque studia, quae Virgini Mariae cum 
Eucharistia intercedunt rationes, clariore in luce collocentur; de quibus in 
ipsa Ecclesiae liturgia et in Patrum sanctorumque hominum scriptis haud 
pauca reperire licet. E qua quidem tractatione rei hoc feliciter sequetur 
commodi, ut, quotquot aderunt Conventui fideles, ii e caritate Christi ad 
caritatem Virginis exardescant, evangelicam mulierem quodammodo imi- 
tantes, quae, in loquentis Iesu admirationem rapta, facere non potuit, quin 
cum Filii gloria gloriam Matris consociaret, in vocem illam erumpens: 
« Beatus venter qui te portavit et ubera quae suxisti ». Equidem perliben- 
ter vidimus, Eucharisticas congressiones hoc vertente anno habitas, cum 
in coniuncta utriusque praedicatione congruerint, Sydneyensi Conventui 
viam quasi muniisse; quas inter, memoratu dignam illam putamus dioece- 
sanam numero octavam, heic, sub oculis paene Nostris, nuperrime actam, 
septem illis, quae antecesserant, sane praestantiorem ob popularis pietatis 
aestum: quae, cum Christum sub Eucharisticis velis latentem et Liberianam 
simul Virginem spectaret, eodem, quo congressionis ipsius moderatores 
oratoresque, teneri ac duci spiritu visa est. At vero quid a carissimis Austra- 
liae filiis non sperandum? Quae quantaeque pietatis significationes? Quam 
praeclari spiritualis laetitiae uberiorisque sanctimoniae fructus? Nuntii qui- 
dem Nobis tantae rei, vixdum peractae, non deerunt; sed pleniorem ipsius 
narrationem, quemadmodum successerit, abs te, dilecte fili Noster, — ut 

aequum est — praestolabimur. Ac libet iam nunc cogitatione praecipere sin- 
gularia obsequii observantiaeque testimonia, quibus Christi Iesu Vicarium 
in suo Legato fideles Australiae prosequentur, sed multo magis summos 
amplissimosque honores, quos Augusto Sacramento, terra marique, defe- 
rent. In quo Aeterni Patris admiramur consilium, qui gloriam reveren- 
tiamque Unigenito Filio suo debitam eo studiosius ibi quaerat, ubi plus 
is « humiliavit semetipsum », et sunt audacius ab incruenta eius immola- 
tione prohibiti « dispensatores mysteriorum » eius. Constat enim, sacerdotem 
ex Hibernia Flynn, qui primus e clero ad Sydneyenses oras anno MDCCCXVII 
appulisset, itlinc paulo post abire coactum, in paupere cuiusdam catholici 
hominis domo perlitasse, et sacras ibidem species, in humili tabernaculo 
clausas, eidem, in fidelium solacium, custodiendas reliquisse, dum alicui 
missionali liber ad eam civitatem daretur aditus: quae rerum condicio cum 
satis diu permaneret, Eucharistiae illic quasi prodigialiter asservatae nullos 
constitisse honores, nisi ab iis catholicis occulte delatos, qui primi — iidem- 
que haud ita multi —sedem ibi suam collocaverant. —- Utinam amantissimus 
Iesus, cum per undas pulcherrimi eius portus navigio vehetur — ut olim 
per mare Tiberiadis in Petri navicula ferebatur —hominum, quos pretios0 
suo redemit Sanguine, universitati benedicat; utinam iubeat optatissimum 
illum cito illucescere diem, quo die imperium ipsius suum ab omnibus agno- 
scatur accipiaturque hominibus, et almum pacis donum ubique gentium 
restituatur ac floreat. - Caelestium interea munerum auspicem paternaeque 
benevolentiae Nostrae testem, tibi, dilecte fili Noster, Episcopis, clero 
populoque Australiae catholico, iis denique omnibus qui Sydneyum, Con- 
ventus causa, coituri sunt, apostolicam benedictionem ex animo impertimus. 

Datum Romae apud Sanctum Petrum, die xIv mensis Iulii anno 
MDCCCCXXxVIII, Pontificatus Nostri septimo. 


PIUS PP. XI 


II 


AD EMUM P. D. ALEXIUM TIT. 8. CALLISTI 8S. R. E. CARD. ASCALESI, ARCHIE- 
PISCOPUM NEAPOLITANUM, QUEM LEGATUM SUUM MITTIT AD CONVENTUM 
E TOTA CALABRIA EUCHARISTICUM, REGIE HABENDUM. 


PIUS PP. XI 


Dilecte fili Noster, salutem et apostolicam benedictionem. — Traditum 
est, Regii in urbe Calabriae vetustissima Paulum Apostolum, cum cives 
per evangelicae veritatis praedicationem Christo peperisset, novae Ecclesiae 

regundae Stephanum e Bithynia, discipulum suum, episcopum praefecisse; 
propagaté autem deinceps in omnem Calabriam Christi doctriné, erectas 
alias passim episcopales sedes Reginae sedi tamquam metropolitanae pa- 
ruisse, quae compluribus Pastoribus sanctitate vitae, doctrina rerumque 
gestarum gloria tam inlustribus floruit, ut ex iis duo, remotiore Ecclesiae 
aetate digni habiti sint, qui ad Petri Cathedram, alius post alium, adscen- 
derent, et, post obitum, sanctorum caelitum honoribus colerentur. Quodsi 
Regini cives urbem suam, recenti terrae motu omnino disiectam, iam nunc 
totam, excitatis integro aedibus, revixisse, quasi e cineribus corpus, sum- 
mopere laetantur, mirum qua ipsi communis effusione laetitiae cathedralis 
templi, quod denuo aedificari nuper desitum est, consecrationi aderunt. 
O quam libenter, cum illuc ingredientur, sacellum Eucharistiae sanctissi- 
mae asservandae invisent, ita restitutum, ut sit iis ipsis obductum marmo- 
ribus, quibus vetus illud terrae motu eversum pietas maiorum suorum 
ornaverat. O quam singulari pietatis caritatisque aestu cernent iidem pro- 
xime, per augustum Sacramentum, pompaé vectum magnificentissimé, 
novam lustrari urbem eiusque initiis benedici. Etenim, dilecte fili Noster, 
non ignoras, Conventum e Calabria universa Eucharisticum, prioribus pro- 
ximi mensis diebus, Regii habitum iri: unde futurum, ut fortis ille genero- 
susque populus et fidem a Paulo illuc inductam teneant constantius et 
divini amoris igne cotidie acriore inflammentur. Quamquam eucharistica 
eos ardere pietate, explorata res est, quandoquidem haud ita pridem con- 
spicere Calabros licuit ex utroque sexu bene multos, de se, prompto libe- 
ralique animo, anulos, inaures, ornamenta quaevis detrahentes, ut nonni- 
hil auri conferrent, unde tria affabre effingerentur vasa — ut reapse factum 
est — quae ad Eucharistiam in praecipuis eorum dierum ritibus conficiendam, 
ministrandam per viasque urbis ducendam usui essent. Conventui igitur 
Regii eucharistico, cuits ex actione divinae caritatis incrementa uberri- 
mamque spiritualium fructuum copiam dilectos ex ea regione filios non tam 
prospicimus quam pro certo habemus percepturos fore, cum aequum atque 
utile videatur, Romani Pontificis Legatum interesse, placet te, dilecte fili 
Noster, ad Nostram personam in tota illa sollemnium sacrorum coetuum- 
que celebratione sustinendam harum fide Litterarum vocare. Itaque te, 
dilecte fili Noster, Legatum Nostrum deligimus ac renuntiamus, qui Con- 
ventui e Calabria omni Eucharistico, nomine Nostro ac Nostra auctoritate, 
praesideas. Probe equidem novimus, frequentissimam hac occasione Prae- 
sulum coronam tibi non defore, cum Archiepiscopi et Episcopi ex ea regione 
omnes, ex reliqua inferiore Italia plerique coituri Regium sint: ex quo fiet 
profecto, ut clerus populique multitudo in deferendis augusto Sacramento 
honoribus exempla, quae sequatur, proposita habeat ante oculos altissima. 

Caelestium interea munerum auspicem paternaeque benevolentiae Nostrae 
testem, tibi, dilecte fili Noster, et omnibus ex episcopatu, e clero et populo, 
quotquot Regium convenient, apostolicam benedictionem peramanter im- 
pertimus. 

Datum Romae apud Sanctum Petrum, die x mensis Augusti anno 
Mpcccoxxvill, Pontificatus Nostri septimo. 


PIUS PP. XI 


AD EMUM P. D. DONATUM TIT. S. SILVESTRI IN CAPITE 8S. R. E. CARD. SBAR- 
RETTI, QUEM LEGATUM SUUM MITTIT AD CONCILIUM PLENARIUM PICENUM, 
LAURETI HABENDUM. 

PIUS PP. XI 


Dilecte fili Noster, salutem et apostolicam benedictionem. — Quam 
nobilissimis hymnis, in sacram liturgiam inductis, immortalis memoriae 
decessor Noster Leo XIII cecinit extulitque Nazarenam domum, mirificis 
Sacrae Familiae illustratam domesticarum virtutum exemplis, eam ipsam 
Piceni se in suis habere finibus, prodigialiter translatam, sic gaudent ac 
gloriantur, ut Lauretanam Virginem sibi propriam ac peculiarem Patronam 
pietate haud mediocri colant ac venerentur. Quare nihil mirum si sacrorum 
Antistites, quotquot ad Picenas Ecclesias regundas ab Apostolica hac Sede 
mittuntur, non ante gubernationis suae initium facere consueverunt quam, 
pio demissoque animo, privatim Aedem inviserint sanctissimam ibique 
litarint, Virginis patrocinio se suamque dioecesim commendando; nihil 
mirum, si, quotiescumque adesse sibi videtur opportunitas cum ceteris 
eius regionis Episcopis de populi sui necessitatibus disceptandi communiter, 
iidem urbem tam singulari ornatam privilegio, deligant, quo coetus suos 
auspicato habituri conveniant. Res, haud dissimilis quidem, at multo gra- 
vior utiliorque, Laureti, Nobis perlibenter probantibus, paulo post proximi 
mensis initium agetur: per id enim temporis in Concilium plenarium coire, 
Archiepiscopis et Episcopis omnibus e Picena regione deliberatum est. Quae 
autem sit eiusmodi Conventus, ut diximus, gravitas, quos inde liceat exspe- 
ctare fructus, non est, dilecte fili Noster, cur multis explicemus; ipsemet, 
qui provehendae catechesi et cleri populique disciplinae auctoritate Nostra 
praees, optime sane intelleges. Etenim quo pacto aut errores, si qui in 
Picenis sunt, praesertim populo christiané doctrin& interius imbuendo, 
amoveantur, aut legum observatio ecclesiasticarum, quae sit forte remis- 


| 


Acta Pii PP. XI 327 


sior, redintegretur, aut nonnulla ad mores ac tempora accommodentur, 
aut spiritualis vitae necessitatibus plenius consulatur, nonne collatis tot 
Praesulum consiliis, facilius id omne aptiusque definietur? Verum ne quo, 
quantum fieri potest, humanae sapientiae adminiculo venerabiles ii fratres 
carere se sentiant, te, dilecte fili Noster, Legatum Nostrum deligimus, qui 
Concilio Piceno plenario nomine Nostro praesis eiusque labores ad laetis- 
simum exitum dirigas. Quem quidem exitum defuturum non esse, vehe- 
menter confidimus: vobis enim apud Mariale sanctuarium in orbe terrarum 
praecipuum congregatis, fieri non potest quin Christus Iesus — Aeterni Patris 
Sapientia,— qui in humili Lauretana domo se ad humani generis redem- 
ptionem paravit, a Beatissima Matre sua rogatus, mentes vestras ad utilis- 
sima quaeque decernenda collustret. Cuius quidem divini muneris auspicem 
paternaeque caritatis Nostrae testem, tibi, dilecte fili Noster, et Patribus 
Concilii Piceni universis apostolicam benedictionem peramanter impertimus. 

Datum Romae apud Sanctum Petrum, die xv mensis Augusti, in festo 
Assumptionis B. Mariae Virginis, anno MDCCCCXXVIU, Pontificatus Nostri 
septimo. 


PIUS PP. XI 


Acta Apostolicae Sedis - Commentarium Officiale 


ACTA SS. CONGREGATIONUM 


SACRA CONGREGATIO RITUUM 


I 
MATRITEN. 


BEATIFICATIONIS ET CANONIZATIONIS SERVAE DEI VINCENTIAE MARIAE 
LOPEZ VICUNA, FUNDATRICIS INSTITUTI FILIARUM MARIAE IMMACULATAE 
PRO PUELLIS FAMULATUI ADDICTIS. 


SUPER DUBIO 


An sit signanda Commissio introductionis Causae, in casu et ad effectum 
de quo agitur? 


In Hispaniae Regno catholica et operosa fide conspicuo, sanctisque 
viris ac feminis glorioso, atque in eius urbe principe quae concivem suum 
ac patronum ferventi devotione colit sanctum Isidorum Agricolam, Ma- 
triti nempe, pie defuncta et deposita, virtutum operumque fama et exem- 
plo adhue vivens et loquens, speciosa exhibetur humilis hispana virgo Vin- 
centia Maria Lopez Vicufia. Hane ancillam suam e devoto ac femineo 
sexu elegit Deus ac praeelegit, suffragante Deipara Virgine Immaculata, 
ad opus, familiis christianis valde utile et acceptum, sodalitatis religiosae 
instituendae sub titulo Filiarum Mariae Immaculatae pro puellis famulatui 
addictis. Iuvat interim ad rem et causam praesentem aliquid de vita et 
gestis huius Servae Dei breviter innuere. In oppido Cascante, Tirasonen- 
sis dioecesis, a coniugibus Iosepho Maria Lopez Jimenez et Nicolao Vicuia 
Garcia, nobilitate ac religione claris, die 22 Martii anno 1847, in lucem 
orta est Dei famula cui postridie in lavacro regenerationis imposita fuere 
nomina Vincentia Maria. Sub custodia et institutione parentum, puellula 
corporis venustati iungebat quosdam sensus et affectus mentis et cordis 
in Deum sacrasque imagines una cum studio benefaciendi parvulis. — Se- 
ptennis Matritim deducta est apud dominam Eulaliam, amitam suam, 
quae cum fratre Emmanuele cooptata fuerat in piam sodalitatem a do- 
ctrina christiana, cuius praecipuus finis erat opera misericordiae corporalis 
et spiritualis exercere, praesertim erga infirmos Hospitalis generalis. Ibi 
potuit ipsa noscere miserandam conditionem puellarum quae in privatis 

domibus servitio destinatae, statim ac aegrotarent, in nosocomio receptae 
atque sanitati restitutae et dimissae, per vias quasi errantes et mendican- 
tes pluribus periculis animae et corporis expositae reperiebantur. Hisce 
adiunctis et periculis consideratis, Eulalia, die 8 Decembris anno 1853, 
Beatissimae Virgini Mariae Immaculatae promisit atque obtulit operam, 
bona seque ipsam pro illis ancillulis; eademque die domum in via Luciente 
conduxit, ubi tres lectulos posuit, tresque ancillas excepit ad nobilem finem 
sibi propositum, earum conditioni christiana caritate sublevandae. Haec 
domuncula exstitit veluti semen a Deo benedictum et fructiferum crescen- 
tis operis. Eulalia, divinae Providentiae et Mariae Immaculatae auxilio 
confisa, neptem Vincentiam Mariam ad rem aptam et aestimatam, in 
suam cooperatricem adsciscere voluit. Haec autem piis exercitationibus 
et Sacramentorum frequentia magis in dies mente et corpore ita succrevit, 
ut Iesu Christo crucifixo tota consecrata et Deiparae Immaculatae inte- 
gre devota, modestiae et castimoniae fidelissima custos oblatas sibi nuptias 
etiam nobiles, divites et optimas constanter renuerit brevi ac prompto 
responso: « Ne regi quidem neque sancto nubam ». Nec mirum si anno 1866, 
exacto pio exercitio in honorem divinae Matris, mense Maio, aetate flo- 
rente, de consensu sui confessarii P. Medrano S. I., castitatis votum emi- 
serit et ad multiplicem pietatis et apostolatus formam se dicaverit. Prae- 
ter enim sodalitates quibus dederat nomen et operam, nempe Ss. Rosarii, 
Filiarum Mariae, Ss. Cordis Iesu, Vigiliae ad Sshmum Sacramentum et 
sacrarum Missionum, angelica quadam caritate bona corporalia et spiri- 
tualia pauperum, egenorum atque infirmorum curabat visitatione, obla- 
tione et exhortatione; iam experta et probata divinae misericordiae ancilla 
et discipula erga ancillulas domunculae suae. Anno aetatis vigesimo primo 
-decurrente, dum adire soleret conventum Matritensem Visitationis, ad 
spiritualem animi profectum atque in eo ad sacrum velum suscipiendum se 
inclinatam ostenderet, amita Eulalia, patruus Emmanuel et ipse confes- 
sarius nitebantur eam suadere ut operi domunculae regendo et amplifi- 
cando iuxta viam suam, continuata sedukitate et virtute operam navaret. 
Anceps in hoc bivio atque intimo ac diutino turbata certamine Vincentia 
Maria assiduis precibus bonisque operibus quaerebat, ut supernum lumen 
providumque consilium sibi pateret. Neo humili et oranti virgini defuit 
succursus divinae Clemientiae et patrocinium Virginis Immaculatae, in 
spirituali recessu apud religiosas Visitationis ad hune finem suscepto die 
4 Maii an. 1868. Lux nova cunctas animi nubes et anxietates dissipavit 
et effulsit, eiusque auribus vox quaedam arcana resonare visa est: « Tibi 
derelictus est pauper, orphano tu eris adiutor ». Tune binae sententiae 
aliquantum discrepantes in unam sententiam compositae sunt; et Insti- 

tutum quod in domuncula ancillarum erat veluti in cunabulis novae fami- 
liae religiosae, deinceps felici progressu auctum, amplificatum et propa- 
gatum cum Apostolicae Sedis laude et approbatione floruit et florescit 
sub titulo « Filiarum Mariae Immaculatae pro puellis famulatui addictis ». 
Sedes nascentis Instituti religiosi in novam conductam domum translata 
die 7 ITunii eiusdem anni, ibique sacello rite erecto per Breve Apostolicum, 
P. Medrano sacrum litavit, adstantibus plusquam centum ancillis, ipsa 
Vinecentia Maria cantu et cymbalo personante in laudem Dei et sacrosancti 
mysterii. Haec autem, quum non posset a parentibus consensum obtinere 
pro sua vocatione religiosa, in paternam domum redire coacta est; donec 
Vineentia Maria gravi morbo correpta, parentes audita medici sententia 
aquam oppidi noxiam esse filiae curationi, veniam illi dederunt redeundi 
Matritim, dummodo tempore aestivo oppidum peteret ad eos invisendos, 
qui tamen postea et ipsi Matriti domicilium proprium habuerunt. Itaque 
Dei Famula denuo praeesse potuit operi suo, illudque fovere, augere et 
anno 1875 etiam appositis regulis munire, tum pro sororibus sodalibus, tum 
pro ancillis intra vel extra domum religiosam degentibus. Sodales post 
biennium tyrocinii, formationem spiritualem atque probatas habilitates, 
ad tria vota religiosa rite admittuntur. Ancillae vero honestae et labo- 
riosae gratuito hospitio receptae, ad congruam pietatem, ad miuliebres 
artes et ad officia domestica erudiuntur. Servientes demum, in privatis 
domibus degentes consilia, monita et subsidia per sorores sodales et matro- 
nas inspectrices suscipiunt, ut recte agant, dominis subiiciantur, diebus 
festis Missae aliisque functionibus adsistant, doctrina christiana instruantur 
et bene dispositae ad Sacramenta accedant. Die 11 Iunii in Festo Ssthae 
Trinitatis anno 1876 Rmus Diius Cyriacus Maria Sancha y Hervas, Epi- 
scopus auxiliaris Archiepiscopi Toletani, admirator operis Servae Dei 
quod e simplici consociatione in religiosum Institutum convertere satege- 
rat, ab ipso Archiepiscopo delegatus benedictionem et impositionem habi- 
tus religiosi solemni caeremonia peregit super tres sorores Vincentiam Ma- 
riam, dominam Pilar de los Rios, viduam, et Patrocinium de Pagos adole- 
scentulam. Aliae duae, Diia Eulalia et Emerentiana, licet admissae, habitum 
recipere non potuerunt, quia impeditae, illa aegritudine, haec senectute. 
Die 16 Tulii, in commemoratione B. M. V. de Monte Carmelo, fundatrix 
eiusque duae sociae privata vota emiserunt, dum velum benedictum fuit 
impositum sex postulantibus quae, subsequenti Festo Assumptionis ipsius 
Deiparae, religionis habitum receperunt, -ex his soror Teresia Orti, post 
Fundatricis obitum, superiorissa generalis electa et confirmata fuit — et 
tune sodales religiosae antiphonam Salve Regina canentes, prima vice 
clausuram ingressae sunt. Institutum deinde in ampliorem domum, pio- 

rum stipe emptam, transtulit collegium, sororum et ancillarum, conditis 
aliis domibus in variis dioecesibus: unde meruit obtinere ab Apostolica 
Sede decretum laudis anno 1888, atque ita aditus patuit Pontificiae appro- 
bationi constitutionum. — Vincentia Maria quae a P. Victorio Medrano 8. I. 
speculum et normam vitae religiosae aeceperat et observabat; ab illius 
successore P. Hildago, 8. I. qui prius Servae Dei et postea totius communi- 
tatis exstitit pater spiritualis ab anno 1875 usque ad annum 1912, et 
biographiam Servae Dei exaravit, nova documenta pietatis et perfectionis 
religiosae hausit largius, et ad exemplum sanctae Teresiae a Iesu, votum 
emisit et adimplevit efficiendi semper quidquid perfectius esse intellige- 
ret, ipso Patre hoc testante. Tandem Dei famula laboribus non minus quam 
morbis fracta, sodalium et ancillarum optima mater, virtutibus et meritis 
dives, Sacramentis Ecclesiae refecta et roborata, audita ex Evangelio 
lectione Passionis Domini, quatuor et quadraginta aetatis annos agens 
Matriti in pace quievit, die 26 Decembris anno 1890. Funere solemniter 
peracto, cadaver Magno populi concursu et devotione in coemeterio 8S. Iusti 
die 1 Ianuarii 1891 humatum fuit. Triennio post in principem Instituti 
domum Matritensem in via Fuencarral translatum, primo in vetere dein 
in nova capella, apposito sepulcro et piorum fidelium visitatione, hono- 
ratur. Fama sanctitatis in vita et post obitum Servae Dei magis clara et 
diffusa, una cum suo Instituto Filiarum Mariae Immaculatae, in pluribus 
civitatibus et locis Europae et Americae atque in hac ipsa alma urbe, viam 
aperuit inquisitionibus informativis Matritensi, Valentinae et Barcino- 
nensi super ea conditis, absolutis et ad Sacram Rituum Congregationem 
transmissis. Quum vero, ex decreto 8. R. C. 28 Maii 1924 super revisione 
scriptorum Servae Dei, nihil obstet quominus ad ulteriora procedatur et 
omnia ad rem in promptu sint, instante Rmo Dio Carmelo Blay, Procura- 
tore Pontificii Conlegii Hispani in Urbe et huius Causae legitimo postula- 
tore, vota quoque fervida depromente totius Instituti Filiarum Mariae 
Immaculatae pro puellis famulatui addictis, attentisque amplissimis Lit- 
teris postulatoriis 8S. M. Alfonsi XIII, Regis Hispaniae, atque plurium 
Emorum 8. R. E. Cardinalium, Rhhorum Archiepiscoporum et Episcoporum 
necnon Capitulorum, parochorum, ac religiosorum utriusque sexus, alio- 
rumque virorum ac mulierum civili dignitate vel nobilitate praestantium, 
Emus ac Rmus Dius Antonius Cardinalis Vico, Episcopus Portuen. et 
S. Rufinae, eiusdem Causae Relator seu Ponens, in Ordinariis Sacrorum 
Rituum Congregationis comitiis subsignata die ad Vaticanas aedes coadu- 
natis, sequens dubium discutiendum proposuit: An sit signanda Commis- 
sio introductionis Causae, in casu et ad effectum de quo agitur? Et Emi ac 
Rmi Patres sacris tuendis ritibus praepositi, post relationem ipsius Emi 

Ponentis, audito etiam voce ac scripto R. P. D. Carolo Salotti, Fidei promo- 
tore generali, omnibus sedulo perpensis rescribere censuerunt: Affirmative, 
seu signandam esse Commissionem Introductionis Causae si Sanctissimo 
placuerit. Die 17 Iulii 1928. 

Facta postmodum de his Sanctissimo Domino nostro Pio Papae XI 
per R. P. D. Carolum Salotti, Fidei promotorem generalem relatione, 
Sanctitas Sua rescriptum Sacrae Rituum Congregationis ratum habens, 
propria Manu signare dignata est Commissionem Introductionis Causae 
beatificationis et ‘canonizationis Servae Dei Vincentiae Mariae Lopez 
Vicuiia, Fundatricis Instituti Filiarum Mariae Immaculatae pro puellis 
famulatui addictis. Die 18 Iulii 1928. 


8 A. Carp. Vico, Ep. Portuen. et S. Rufinae, 
S. R. 0. Praefectus. 


Angelus Mariani, Secretarius. 


II 
PASSAVIEN. 


BEATIFICATIONIS ET CANONIZATIONIS VEN. SERVI DEI FR. CONRADI A PARZ- 
HAM LAICI PROFESSI ORDINIS MINORUM CAPPUCCINORUM. 


SUPER DUBIO 


An constet de Virtutibus theologalibus Fide, Spe et Caritate in Deum ac 
proximum, nec non de cardinalibus Prudentia, LIustitia, Fortitudine, 
Temperantia earumque adnexis, in gradu heroico, in casu et ad effectum 
de quo agitur? 


In tanto ae pertinaci studio, quo cuiusvis ordinis gentes fastum, hono- 
res et saeculi illecebras prosequuntur et anquirunt, in iisque suas delicias 
ponunt, nihil opportunius ac salubrius opponi potest quam virorum exem- 
pla, qui honesto loco nati saeculi oblectamenta et familiae commoditates 
despicientes durum et asperum vitae genus amplectuntur, et in humilitate 
ac paupertate degentes quid sit vitandum et quid agendum praeclare 
ostendunt, ut caritas Christi animas nostras perfectionis vinculo laetificet 
Deoque dilectas efficiat. Huiusmodi virorum quovis tempore copia non 
defuit, ex castris nostris profecta, in quibus se abscondere et ad evangeli- 

cae legis praecepta se conformare studuerunt, nihil habentes et nihil praeter 
caelestia in cordibus suis concupiscentes. 

Conspicuum inter recentiores locum tenet Fr. Conradus a Parzham, qui 
praeclarum exemiplum praebet, quod mollis et ambitiosae aetatis nostrae 
licentiam acriter exprobat. Ortus in rurali praedio Venus nuncupato apud 
Parzham, intra dioeceseos Passaviensis ambitum, parentesque nactus me- 
diocriter bonis fortunae sed uberius christiana religione instructos, facile 
ab eisdem optimam disciplinam didicit, atque in paterna domo pueritiam 
et adolescentiam nitide exegit. Ad solitudinem pronus, aequalium societa- 
tem vitare studebat, deliciasque suas reperiebat in oratione, praesertim in 
templo, sibi aliquot saepe adsciscens socios, quos fervore animique candore 
nedum alliciebat, sed et ad Dei amorem rapiebat. 

Parentibus amantissimis orbatus, quum iam tricesimum primum aetatis 
annum attigisset, rerum humanarum caducitatem magis Magisque recogi- 
tans, se totum Deo mancipare decrevit, Eumque tamiquam partem here- 
ditatis suae deligere. Egenis itaque et pauperibus patrimonialia bona distri- 
buit, ominemque vitam suam conformare constituit illi Christi Domini 
documento: Si quis vult post me venire, abneget semetipsum, tollat crucem 
suam et sequatur me (Matth., XVI, 24), scilicet statuit in absoluta sui abne- 
gatione sanctitatis auctorem et magistrum sequi. Quam ob rem inter Fra- 
tres Capulatos cooptari voluit, eamque evangelicae asperitatis disciplinam, 
quam iidem colunt, ita est prosecutus, ut veluti perfectionis exemplar 
absolutissimum eluceret et haberetur ab omnibus. Exacto laudabiliter tyro- 
cinii tempore, cum seraphico spiritu se egregie imbutum probasset, labo- 
riosum ac periculis non expers illico sibi demandatum suscepit ianitoris 
munus in conventu a S. Anna appellatum, qui princeps erat in Bavarica 
provincia. Exstat in ecclesia coenobio adnexa Virginis Deiparae imago, 
quam veneraturi adeunt frequenter christifideles etiam turmatim ex Ger- 
mania et Austria, omnesque coenobium ingrediuntur ut suis necessitatibus 
prospiciant. Caritate et patientia cunctos Dei Famulus excipiebat, onines 
solari opemque, uti poterat, egentibus suppeditare in deliciis habebat, ac 
neminem dimittebat umquam, cuius iustae petitioni non adhaesisset, libe- 
ralem magis erga peregrinos quam asperum sese exhibendi cupidus. 

Quadraginta annorum spatio ianitoris munus retinuit, verbo et exemplo 
virtutis heroicae specimina praebens, adeo ut boni et sancti ostiarii sibi 
laudem comparaverit, suumque nomen immortalitati tradiderit. Morbo et 
laboribus confectus vix mortem sibi instare percepit, omnibus Ecclesiae 
solatiis muniri voluit, atque ad extremam horam se pientissime paravit. 
Ad eius funebria fidelium turba ultro confluxit, quae demortui sanctitatem 
una voce extollebat et praedicabat. Quae fama ad inquisitionem Ordinarii 

auctoritate adornandam incitamentum praebuit, brevique, quum nullae 
adessent difficultates quae postulantium animos haerentes detinerent, ce- 
terae omnes iudiciales formulae adimpletae sunt, atque, signata die vice- 
sima miensis Maii anno millesimo nongentesimo vicesimo quarto Commis- 
sione introductionis Causae, post triennium cuncta praesto fuere quae ad 
quaestionem de virtutibus in specie parata sint oportet. Itaque superiore 
anno millesimo nongentesimo vicesimo septimo locum habuit in aedibus 
Reverendissimi Cardinalis Andreae Friihwirth, causae Relatoris, Antepraepa- 
ratorius Coetus, ac decem post menses habitus est Coetus Praeparatorius in 
aula Congregationum Palatii Apostolici Vaticani. Novissime vero, die nimi- 
rum vicesima quarta superioris mensis [ulii coactus est universus suffraga- 
torum coetus coram Sanctissimo Domino nostro Pio Papa XI, atque pro- 
posito dubio a memorato causae Ponente, utrum constet de virtutibus 
heroicis Fr. Conradi a Parzham, omnes qui interfuerant affirmativa suffra- 
gatione de re constare responderunt; Beatissimus vero Pater sententiam 
suam decretoriam differre censuit, precesque fieri commendavit pro expo- 
scenda caelestis luminis pleniore claritate. 

Quum vero mentem suam pandere statuisset, hodiernam diem, ob 
solemnia Virginis Mariae in caelum receptae faustissimam designavit; eapro- 
pter acciri voluit Reverendissimos Cardinales Antonium Vico, Episcopum 
Portuen. et 8S. Rufinae, sacraeque Rituum Congregationi Praefectum, et 
Andream Friihwirth, Causae Ponentem; itemque R. P. Carolum Salotti, 
S. Fidei promotorem generalem, meque infrascriptum a secretis, atque, 
sacra Hostia fervide oblata, ad hance nobiliorem aulam accessit solioque 
pontificio assidens solemniter sanxit: Constare de Virtutibus theologalibus 
Fide, Spe et Caritate in Deum ac proximum, nec non de cardinalibus Pru- 
dentia, Iustitia, Fortitudine, Temperantia earumque adnexis Ven. Servi Dei 
Fratris Conradi a Parzham, in gradu heroico, in casu et ad effectum de quo agi- 
tur. Hoc decretum publici iuris fieri et in acta Sacrorum Rituum Congrega- 
tionis referri iussit, decimio octavo Kalendas Septembris anno millesimo 
nongentesimo vicesimo octavo. 


ts A. Carp. Vico, Ep. Portuen. et 8S. Rufinae, 
S. R. C. Praefectus. 
L. 


Angelus Mariani, S. R. C. Secretarius. 


ud | 


8. Congregatio Rituum 335 


IiI 
ROMANA IANUEN. 


BEATIFICATIONIS ET CANONIZATIONIS VEN. SERVAE DEI PAULA FRASSI- 
NETTI FUNDATRICIS CONGREGATIONIS SORORUM A 8. DOROTHEA. 


SUPER DUBIO 
An constet de Virtutibus theologalibus Fide, Spe et Caritate in Deum ae pro- 
xvimum, nec non de cardinalibus Prudentia, Iustitia, Fortitudine, Tempe- 
rantia earumque adnexis, in gradu heroico, in casu et ad effectum, de quo 
agitur? 

Digna sane quae in prudentum virginum numerum recenseatur Ven. 
Famula Dei Paula Frassinetti, quippe quae virginitatis studio incensa 
non sibi uni prospicere Deoque placere sategit, verum etiam ad religionis 
et civilis societatis bona quot plura posset procuranda et provehenda, 
tamiquam miunus sibi caelitus creditum, ingenium suum ac vires omines 
convertit ac impendit, uberesque fructus collegit, quin umquam, deficiente 
oleo, eius lamipas exstingueretur. In praenobili civitate Ianuensi genita a 
piis honestisque parentibus, adeo in fidei rudimentis addiscendis domi pro- 
fecit, ut adhue puerula pietatem impense coleret, et a saeculi illecebris om- 
nino alienam se custodiret. Eius domus sanctitatis domicilium iure poterat 
nuncupari. Quatuor inibi fuerunt germani fratres, omnesque clericalem 
statum amplexi sunt. Matre immatura morte sublata, vix nonum aetatis 
annum agens Dei Faniula, tantum infortunium luxit amare, atque paullo 
post animium suum doniesticis rebus intendit ac familiae negotia gerenda 
suscepit, probitatem et prudentiam exhibens in exemplum proponendas. 

Quum autem, succrescente aetate, plenius perspicere valuit quae et 
quanta sit angelicae virtutis praestantia, illud ob oculos assidue habuisse 
videbatur Pauli Apostoli effatum: Mulier innupta et virgo cogitat quae Do- 
mini sunt, ut sit sancta corpore et spiritu (I Corinth., VII, 38); ardenti enim 
desiderio vehementius teneri coepit, totam se mancipare Deo, et proximo- 
rum necessitatibus data opera prospicere. Virginis castissimae ipsa iam 
typus absolutissimius evaserat, sed haud satis firma fruebatur valetudine, 
ut idonea censeretur quae religiosum coenobium ingressa cuncta officia 
paribus viribus adimplere valeret. Interim alter ex eius fratribus germanis, 
Tosephus, est sacerdotio initiatus et tamquam curio ad oppidum Quintum, 
non longe ab urbe Ianuensi missus, quem secuta est Paula, ut ex loci salu- 
britate corporis vires reficeret, et quae sibi profutura essent consilia sancte 
deliberaret. Res optime cessit; ac Serva Dei de virtute in virtutem progre- 

diens, ab omni fastu et imperiosis moribus iugiter abhorrens, aequalium 
animos sibi facile devincire potuit. Ipsa externa facies, oris totiusque cor- 
poris habitus, alloquium et ingenium singularem modestiam spirabant, 
quo fiebat, ut ei libenter adhaererent et sociarentur non paucae puellae 
etiam ex aetate grandioribus, eamque de Deo ac de religione disserentem 
attente audirent et sequerentur. Id diebus festis apprime contingebat, 
quum, sacris in ecclesia paroeciali persolutis officiis, Dei Famula in silva- 
nam loci partem secedens, perbelle quae essent domestica quaeque reli- 
giosa munia a singulis fideliter obeunda explanabat, saepeque eius allo- 
quium evangelicae perfectionis assequendae desiderium in audientium 
puellarum animis iniicere et succendere solebat. Brevi factum est, ut 
huiusce palestrae plures postularent ad coenobiticam vitam convolare; sed 
necessariae deerant opes, nec facile videbatur huiusmodi obstaculum remio- 
vere. Hoc tamien removit mens provida Ancillae Dei, quae, abruptis 
induciis, aediculam conduxit, in eaque sex socias collegit, egentium puel- 
larum curas suscepturas. Haec fuere novae Congregationis incunabula, 
quam Sororum a 8. Dorothea nomine compellavit, ut omines perpetuo me- 
Mores essent, cunctis pietatis et caritatis officiis, quae pii iam exsistentis 
operis 8. Dorotheae propria erant, addictas et mancipatas esse debere. 
Exordia ardua et difficilia fuere, ac in apertum dissociationis discrimen 
adducta est inita familia, quae eximia prudentia Ven. Servae Dei iterum 
fuit coacta, ab eiusque vigilanti regimine firmitatis et prosperitatis incre- 
menta accepit. 

Aucto sociarum numero, Ancilla Dei inopiae incommoda submovere 
studuit, atque ampliores aedes in Ianuensi civitate posuit. Cito pia insti- 
tutio florescere coepit, eiusque regionis fines est transgressa, plaudentibus 
omnibus, qui emolumenta exinde parta conspexerant. 

Anno autem millesimo octingentesimo quadragesimo primo Romam 
petiit Ven. Paula, ut a se condita sodalitas, una cum concinnatis regulis, 
Apostolica potestate muniretur, datumique ei fuit principem illius sedem 
alma in Urbe constituere; ex qua primum in Brasiliam, ac paulo deinceps 
in Lusitaniam suarum Sororum manipulum transmisit. Non labores, non 
adversitates eam defatigarunt umiquam, neque multae aquae valuerunt 
exstinguere caritatem, qua venerabilis mulier pro puerilis praesertim aeta- 
tis bonu flagrabat. Inter discrimina non pavit; ac in rebus trepidis caritate 
et liberalitate sua infensos homines innoxios reddit; atque ita quod fiden- 
ter ominino susceperat opus, alacriter prosequuta est, feliciterque perfe- 
cit, erga sacrorum Antistites et Romanum Pontificem obsequentissima, 
quoruni voces et actiones tamiquam tutissimas agendi regulas semper maxi- 
mopere venerata est. 


| 
| 
| 


8. Congregatio Rituum 337 


Anno demium millesimo octingentesimo septuagesimo sexto Bononiae, 
quo ad Sorores invisendas se contulerat, apoplexia correpta est, unde 
Romae restituta fuit, quin liberum omnium membrorum suorum usum 
recuperasset umquam. Vitam ad sexennium produxit inter morbi mole- 
stias, et luculentissima tune praebuit heroicae virtutis exempla, atque dum 
corpus ferme immobile evaserat, spiritus alacriore fiducia ad Deum fere- 
batur, atque cum piis monitis ad suas sodales dicere de se poterat: Videte 
quia non soli mihi laboravi {Eecl., XXIV, 46). Non pluribus a beato eius 
obitu elapsis annis, de caelitum honoribus eidem condendis studiose est 
cogitatum. Inquisitionibus itaque iudicialibus in eius vitam et res gestas 
ad iuris normam sedulo exactis, ceterisque omnibus praescriptionibus rite 
absolutis, iudicium de heroicis Ven. Servae Dei virtutibus coeptum est. 
Quapropter in aedibus Reverendissimi Card. Alexandri Verde, causae Rela- 
toris, die vicesima secunda mensis Februarii anno millesimo nongentesimo 
vicesimo septimo est habita Congregatio antepraeparatoria; quam die 
decima quarta Februarii vertentis anni secutus est praeparatorius coetus 
in Apostolico Palatio Vaticano; atque die vicesinia sexta superioris mensis 
Iunii universa comitia coadunata sunt coram sanctissimo Domino nostro 
Pio Papa XI, in quibus praefatus causae Relator dubium de heroicis Ven. 
Ancillae Dei virtutibus discutiendum de more proposuit. Reverendissimi 
Cardinales et Patres Consultores suffragia sua ex ordine protulerunt, qui- 
bus perceptis Beatissimus Pontifex suam mentem satis aperte significavit, 
sententiam tamen decretoriam in aliud tempus proferre distulit, ut interim 
in re tam gravi uberius e caelo lumen precibus exposceretur. 

Laetissimam vero hanc elegit diem, qua solemnia in honorem sanctae 
Mariae sideribus receptae aguntur; quocirca accersiri voluit Reverendissi- 
mos Cardinales Antonium Vico, Episcopum Portuen. et 8. Rufinae, Sacrae 
Rituum Congregationi Praefectum, et Alexandrum Verde, Causae Relato- 
rem, nec non R. P. Carolum Salotti, S. Fidei promotorem generalem, meque 
infrascriptum Secretarium, et, Sacro devotissime facto, nobiliorem hanc 
Vaticanam aulam ingressus et Pontificio solio assidens, solemni decreto 
edixit: Constare de virtutibus theologalibus Fide, Spe et Caritate in Deum ae 
proximum; nec non de cardinalibus Prudentia, Iustitia, Fortitudine ac Tem- 
perantia earumque adnexis in gradu heroico, Ven. Servae Dei Paulae Fras- 
sinetti, in casu et ad effectum de quo agitur. Hoc vero decretum evulgari 
et in actis Sacrae Rituum Congregationis referri mandavit, decimio octavo 
Kalendas Septembris anno millesimio nongentesimo vicesimo octavo. 


68 A. Carp. Vico, Ep. Portuen. et S. Rufinae, 
R. O. Praefectus. 


L. & 8. 
Angelus Mariani, 8. R. C. Secretarius. 

DIARIUM ROMANAE CURIAE 


ERRATUM CORRIGE 


Pag. 281, lin. 12 8s8., propter lapsam inter correctiones lineam, textus 
sensusque mutatus est, qui sic restitui debet: 
Testis est Gregorius XVI, ad Summi Pontificatus fastigium evectus, post- 
quam res russicas diligentissime exploraverat, quippe qui, eo ipso anno quo 
pontificia legatione apud Alexandrum I perfuncturus erat, Russorum Impera- 
torem morte praeripi planxisset; testis Pius IX ... 


SEGRETERIA DI STATO 


NOMINE 
Con Brevi Apostolici, il Santo Padre Pio XI, felicemente regnante, si é 
degnato di nominare: 
Assistenti al Soglio Pontificio: 
21 Aprile 1928. Monsig. Francesco J. Beckman, Vescovo di Lincoln. 


23 Luglio »  Monsig. Salvatore Frattocchi, Vescovo di Orvieto. 
31 » »  Monsig. Agostino Bludau, Vescovo di Warmia. 


Protonotari Apostolici ad instar participantium - 
2 Agosto 1928. Monsig. Bernardo Giuseppe Eras, della diocesi di Bois-le-Duc. 
27 » »  Monsig. Agostino Spannenkrebs, della diocesi di Warmia. 
5 Settembre » Monsig. Vincenzo del Signore, della diocesi di Fano. 
Prelati Domestici di 8. 8.: 
28 Aprile 1928. Monsig. Pietro Bagarotti, della diocesi di Cotrone. 


4 Maggio »  Monsig. Michele J. White, della diocesi di Newark. 

13 Giugno »  Monsig. Giuseppe Gignac, dell’archidiocesi di Quebec. 

13 Luglio »  Monsig. Paolo Heider, dell’archidiocesi di Olmiitz. 

14 » » Monsig. Martino Cagigos et Balda, della diocesi di Bar- 
cellona. 

26 » »  Monsig. Giuseppe Roca, della diocesi di Urgel. 

31 » »  Monsig. Antonio Bystrzonowski, dell’archidiocesi di Cracovia. 

» » »  Monsig. Simone Hanuszek, della medesima archidiocesi. 

» » »  Monsig. Alberto Angellotti, della diocesi di Montepulciano. 


1 Agosto »  Monsig. Alberto Lauscher, dell’archidiocesi di Colonia. 
2 » »  Monsig. Giovanni O’Neil, della diocesi di Ogdensburg. 

9 Agosto 1928. Monsig. Michele Miller, dell’archidiocesi di Santiago del Cile. 


b » »  Monsig. Emmanuele Tommaso Mesa, della medesima archi- 
diocesi. 
11 » » Monsig. Carlo Mecchia, della diocesi di Trieste. 
27 » »  Monsig. Francesco Sander, della diocesi di Warmia. 
»  Monsig. Giovanni Wickert, della medesima diocesi. 
> » »  Monsig. Giulio Marquardt, della medesima diocesi. 
»  Monsig. Andrea Hinzmann, della medesima diocesi. 
3 Settembre » Monsig. Pietro Arthaud, dell’archidiocesi di Lione. 
1 » »  Monsig. Pietro di Pietro, della Prelatura Nullius di Valle 
di Pompei. 
ONORIFICENZE 


Con Brevi Apostolici, il Santo Padre Pio XI, felicemente regnante, si é 
degnato di conferire: 


La Commenda dell’Ordine Piano: 
11 Giugno 1928. Al sig. Cirillo F. DelAge, dell’archidiocesi di Quebec. 


Il Cavalierato dell’Ordine Piano: 
28 Dicembre'1927. Al sig. Mohamed Giaafar Agha, della Delegazione Aposto- 
lica di Siria. 
La Gran Oroce dell’Ordine di San Gregorio Magno, classe civile: 


6 Agosto 1928. Al sig. Abel Iturralde (Bolivia). 
10 » » Al sig. conte Stefano Roberto de Beauchamp, della diocesi 
di Tarbes e Lourdes. 


La Commenda con placca dell’Ordine di San Gregorio Magno, classe civile: 
13 Luglio 1928. Al sig. Carlo Herold, della diocesi di Minster. 


La Commenda dell’Ordine di San Gregorio Magno, classe civile : 
11 Giugno 1928. Al sig. Enrico Belaud, dell’archidiocesi di Quebec. 


21 > » Al sig. cav. Alessandro Oardon-Duverger, dell’ archidiocesi 
di Cambrais. 

30 » » Al sig. Alessandro Savignon, del Vicariato Apostolico di 
Egitto. 

26 Luglio » Al sig. Alberto Badini Confalonieri, dell’archid. di Torinog 


Al sig. Cesare Pesenti, della diocesi di Bergamo. 
21 » » Al sig. Visconte Gaetano de Heurtaumont, della diocesi di 
Séez. 

Il Cavalierato dell’ Ordine di San Gregorio Magno, classe civile : 


27 Ottobre 1927. Al sig. D. Jaime Costea Bernard, della diocesi di Madrid. 
20 Luglio 1928. Al sig. Giovanni Chini, dell’archidiocesi di Milano. 
28 » » Al sig. Luigi Loreia, della diocesi di Novara. 

3 Al sig. Giovanni Marmion, della diocesi di Down e Connor. 
16 Al sig. Everardo Havenith, dell’archidiocesi di Malines. 

» Al sig. Ludovico Van den Wildenbergh, della medesima 

archidiocesi. 
Al sig. Giacomo Stulemeyer, della medesima archidiocesi. 


MAGGIORDOMATO DI SUA SANTITA 


NOMINE 


Con Biglietti di S. E. Rtha Monsig. Maggiordomo, il Santo Padre Pio XI, 
felicemente regnante, si é degnato di nominare: 


Camerieri Segreti Soprannumerari di 8. 8.: 


8 Agosto 1928. Monsig. Giuseppe Nava, dell’archidiocesi di Milano. 
24 » » Monsig. Annibale Malinverni, della diocesi di Pavia. 
27 » » Monsig. Alberto Comoglio, dell’archidiocesi di Torino. 


Cameriere Segreto di Spada e Cappa Soprannumerario di 8. 8.: 


10 Luglio 1928. Il sig. marchese Enrico Sagnier e Villavecchia, della dio- 
cesi di Barcellona. 


Cameriere d’onore in abito paonazzo di 8. 8.: 


20 Settembre 1928. Monsig. Raffaele Negro, della diocesi di Otranto 


NECROLOGIO 


25 Agosto 1928. Monsig. Alessandro Poirier, Vescovo di Tarbes e Lourdes. 
25 Settembre » Monsig. Benedetto Spila, Vescovo tit. di Aretusa. 

Omnes - qui nostrum “Acta 


Apostolicae Sedis,, Commen:- | 


tarium officiale sunt pacti, 
quibus mense decembri 1928 
nomina excidunt et denuo 
subnotandi voluntas est — ut 


quam primum _ subscribant 


' rogantur, ne iisdem ullam 
missio pro anno 1929 fascicu- 
lorum, volumen XXI comple- 
ctentium,,moram patiatur. 


In renovanda vero subno- 
tatione ut alteram ex fasci- 
culorum schedulis externis 
mittant, vel numeros desi- 
gnent nomini ipsi praeposi- 
tos socii iterum rogantur. 


MONITUM. 


Sono pregati i nostri abbo- 
nati, ai quali scade l’abbona- 
| mento col prossimo mese di 
| dicembre 1928, e che vogliono 
rinnovarlo, di farlo al pit 
presto possibile, affinché non 
sia loro ritardata la spedi- 
zione dei fascicoli del 1929, 
anno XXI, volume XXI. 


Nel rinnovare il loro abbo- 
namento sono pure pregati 
di volerci inviare la fascetta 
con la quale ricevono il fa- 
scicolo, ovvero ricopiare i nu- 
meri che precedono il nome. 


Nos abonnés, dont l’abonne- 
ment finit en décembre 1928, 
et qui désireraient le renou- 
veler, sont priés de le faire au 
plus-tét, afin qu’il n’y ait pas 
de retard dans Venvoi des 
fascicules de 1929, XXI¢ année, 
volume XXIe, 


Ils sont priés également de 
vouloir bien, en renouvelant 
leur abonnement, envoyer la 
bande sous laquelle ils recoi- 
vent les fascicules, ou reco- 
pier les numéros qui précé- 
dent leur nom, ‘ 


1. Subnotatio in antecessum est solvenda 
curritque a die 14 Ianuarii. 

2. Qui decursu anni nomen suum dederint, 
omnes iam vulgatos fasciculos recipient. 


3. Trimestris aut semesiris subnotatio non 


datur. 
4, Annuae subnotationis pretium, quod 
nunquam minuetur, est: 
Pro Italia . 


Extra Italiam. 
Unius fasciculi 


5. Si quis velit ut sibi fasciculi modo 
tutiore, seu d.cilur commendati, transmit- 
tantur, practer annuae subnotationis pretium, 
solvet: 

L. 8— 
» 


Pro Italia . . 
Extra Italiam. 


6. Litterae ad Administrationem spectan- 
tes necnon subnotationis pretium mittantur ad 
ipsam Administrationem, et quidem hac in- 
scriptione : 


1. L’abonnement doit étre payé d’avance 
et court a partir du 1¢ janvier. 

2. Tout abonnement ordonné dans le cou- 
rant de l’année donne droit a tous les fasci- 
cules déja parus. A 

_ 3. ll n’y a pas d’abonnement trimestriel 
ni semestriel. 
Le prix annuel d’abonnement, lequel 
n’admet pas de remise, est: 


Pour |’Etranger . L. 35 — 
Un fascicule . . . » 3— 


5. Les envois recommandés comportent un 
supplément 


Pour l’Etranger de L. 25— 

6. Les lettres concernant |’ Administration 
ainsi que le prix d’abonnement doivent étre 
envoyés au siége méme de |’Administration, 
avec l’adresse suivante: 


Al’Amministrazione degli Acta Apostolicae Sedis, Libreria Vaticana 


PER LA NOSTRA FED 


Breve espo- 
sizione della 


Dottrina Cristiana contro gli errori piti comuni, cm. 17X11, pp. 80 


e copertina. 


La nostra Fede, di Mons. Massimo Massimi. Due voll. in-120, terza ediz. 


Vol. I. Le basi del Domma Cattolico, pp 


. 116. 


Vol. Il. La sintesi del Domma Cattolico, pp. 174. 


F. Kriiger, Indexkatalog nebst Ergdnzungen zu den Sternfarbenverzeich- 


nissen von Hagen, Kriiger und Osthoff. 1917, pp. xxv1 und 131 (completa 


il Vol. Ill). 
Fr. Becker, A pr 


eparatory Cata 
The General Catalogue (fa parte B del Vo 


CRONISTORIA DELL’? ANNO SANTO 


logue for a « vow » of Nebulae. 


B— 


55— 57 — 


MCMXXV 


60 — 


I. Appunti storici - I]. Dati statistici - III. Atti ufficiali, con appendice storico-biblio- 
grafica e indice, a cura della Segreteria Generale del Comitato Centrale. 

Ricco volume in-8° con ritratto di Sua Santitaé ed autografo, con illustrazioni e 
artistica copertina’in tricromia, di pp. x1-1260. Peso del volume ed astuccio kg. 3,450. 


In Italia L. 100 — 


Per l’estero L. 100 — pit le spese postali. 


Veneunt Romae apud Administrationem Commentarii Officialis “Acta Apo-, 
stolicae Sedis,, (Libreria Vaticana - Vaticano - Roma). 

VATICANO ROMA 
Roma italia Estero 
11,50 13 — 

E in vendita la nuova edizione completa del 


BREVIARUM ROMANUM 


(totum) ex Decreto sacrosancti Concilii Tridentini resti- 
tutum, S. Pii V Pontificis Maximi iussu editum, aliorum- 
que Pontificum cura recognitum, Pii Papgw# X auctori- 
tate reformatum. - Quarta editio post typicam (1928). 


Edizione su carta indiana; altezza della pagina, compreso ; Editum charta indica; altum mm. 176, latum 141, crassum 33, 


il margine, millimetri 176, larghezza mm. i111, spessore gramm. 750 pondo. - Paginae, qua typis impressae sunt, 
del libro mm. 33. - Luce esatta della stampa mm. 160 x 100. patent mm. 160x100. 

--Peso complessivo del Breviario, grammi 750. 

Un volume in-12° di pp. Lxxx-1516-[198]-74*, Volumen in-12°, pp. Lxxx-1516-[198]-75*, 


adorno di una ricca incisione e di numerose | ornatum sacra imagine affabre delineata scal- 
artistiche testate di pagina eseguite dal Rev. | pro, multisque paginarum initiis eleganti manu 
Fr. Massimiliano Schmalzl dei Redentoristi.- | descriptis a R. P. Maximiliano Schmalz! ex 
Stampa accurata, caratteri neri, impressi in | Ordine SS. Redemptoris; accurate impressum 
rosso-nero con riquadratura rossa alle ea typis nitidis, charactere rubro-nigro, charta 
Carta sottile ed opaca. subtili et opaca cum lineis rubris in quadrum 
ductis ad omnes paginas. 


Senza aleun aumento sul prezzo di legatura si potranno | Propria aliarum Diccesium si quidem eadem forma folio- 
inserire ¢ Proprium delle Diocesi che verranno inviati, rum ac Breviarium nostrum edita fuerint, ad petitio- 
purché siano dello stesso formato del Breviario. nem mittentium simul cum Breviario nostris curis et 

absque pretii augmento consuentur. 


t 
Roma Italia Estere 


L. L. L. 
(A) Legato in pelle nera, cucitura su nervi, taglio rosso, amaantti titolo, 
stemma a secco, busta. 
Volumen corio nigro contectum, nervis consutum, sectione foliorum 
rubra, cum signis, titulo, stigmate ac theca. . . . . .... . 97 — 102 — 
(B) Idem. con taglio oro. 
Idem. cum sectione foliorum aurea. . . ........ . 98— 100— 105 — 
(C) Idem. in pelle di capra di prima scelta. 
Idem. corio caprino primae selectionis. . . ..... . . . 15— 117 1229— 
Ordo Divini Officii recitandi sacrique eae pro Clero Saeculari 
Romano. Anno Domini 1929 .. . 3,50 3,80 4,50 
Ordo Divini Officii recitandi sacrique perageai iuxta Uni- 
versalis Ecclesiae. Anno 1929. ... . 2,50 2,80 3,50 


E., Inventari del della Cattedrale 
altre Chiese di Lucca, fascicolo 1°, pp. 1v-342 (Studi e Testi, N. 84) 40— 4250 47— 


Francai pe’ CAVALIERI P.-Mercati I., Codices Vaticani graeci, tomus I. 
Codd. : 1-329, pp. xxxix-O43.. 180 — 138 — 140 — 


MISSAE DEFUNCTORUM 


desumptae. Accedit Ritus absolutionis pro Defunctis. Editio typica 

Vaticana in charta manufacta impressa, typis lectu facillimis, rubro- 

nigris characteribus, figuris, etc. ornata. Impressum patet 27 x18; 

pagina 31 22'/, (gr. 205 pondo)... 7,50 9— 10,50 
— Linteo nigro religata, cum Cruce impressa signaculis,ete. . . + . 17— 19,50 @— 
— Cum Cruce argentea impressa, addatur L. 1 — ; 


Veneunt Romae apud Administrationem Commentarii Officialis “Acta Apo: 
stolicae Sedis,, (Libreria Vaticana - Vaticano - Roma). 


2 
4 
; 
> 
| 


